

[bookmark: _Hlk189565243]PATVIRTINTA
Valstybinės vaistų kontrolės tarnybos prie Lietuvos Respublikos sveikatos apsaugos ministerijos viršininko 2021 m. lapkričio 12 d. įsakymu Nr. (1.72E)1A-1418
(Valstybinės vaistų kontrolės tarnybos prie Lietuvos Respublikos sveikatos apsaugos ministerijos viršininko 2025 m.                         d. įsakymo Nr.                    redakcija)


REKOMENDACIJA DĖL VAISTINIO PREPARATO LIETUVOS RESPUBLIKOS SVEIKATOS APSAUGOS MINISTERIJOS VAISTINIŲ PREPARATŲ IR MEDICINOS PAGALBOS PRIEMONIŲ KOMPENSAVIMO KOMISIJAI


NUBEQA 300mg plėvele dengtos tabletės

Darolutamidas

Paraiškos numeris STV-283

1. BENDROJI DALIS
	[bookmark: _Hlk187088187]1.1
	Pareiškėjas/ pareiškėjo atstovas
	UAB "Bayer"         

	1.2
	Vaistinio preparato registracijos data 

	2020 m. kovo 27 d.

	1.3
	Vaistinio preparato registracijos teisinis pagrindas
(Direktyvos 2001/83/EB str.)
	☒8.3 str. (pilna byla, pagrįsta savais tyrimais)
☐10 a str. (pripažintas medicininis vartojimas)
☐10.1 str. (generinis)
☐10.3 str. (hibridinis)
☐10.4 str. (panašus biologinis)



	1.4
	Ar vaistinis preparatas įrašytas į Bendrijos retųjų vaistinių preparatų registrą?
	☐ Taip        ☒ Ne
Data: Click here to enter a date.
Nr.

	1.5
	Ar atliktas bendras klinikinis vertinimas
(Europos Parlamento ir Tarybos reglamentas (ES) 2021/2282)
	☐ Taip        ☒ Ne
Data: Click here to enter a date. 

	1.6
	Teikiama kompensuoti terapinė indikacija 

Kodas pagal TLK-10 AM
	NUBEQA skirtas gydyti suaugusiems vyrams, sergantiems: 
- metastazavusiu hormonams jautriu prostatos vėžiu (mHJPV), kartu skiriant androgenų deprivacijos terapiją (žr. 5.1 skyrių) 
Pastaba: pagal terapinės indikacijos dalį.

C61




	1.7
	Teikiamos skyrimo sąlygos 
	Pagal registruotą indikaciją: suaugusiems vyrams, sergantiems metastazavusiu hormonams jautriu prostatos vėžiu, kartu skiriant androgenų deprivacijos terapiją.

	1.8
	Ekonominė analizė
	☐ Kaštų naudingumo analizė
☒ Kaštų mažinimo analizė
☐ Neteikiama



___________________


2. BENDRO KLINIKINIO VERTINIMO APIBENDRINIMAS

	Prostatos vėžys – tai priešinės liaukos piktybinė liga. Šiuo metu Lietuvoje tai yra dažniausia vyrų onkologinė liga. Prostatos vėžys paprastai aptinkamas vyrams, vyresniems nei 50 metų, iki to amžiaus pasitaiko retai.
Bendras penkerių metų išgyvenamumo vidurkis yra 87 proc. pacientų, sergančių prostatos vėžiu, tačiau diagnozavus metastazavusią stadiją, penkerių metų išgyvenamumas sumažėja iki 49 proc. Sumažėjęs išgyvenamumas daugiausia susijęs su metastazavusio hormonams jautraus prostatos vėžio (mHJPV) progresavimu į metastazavusį kastracijai atsparų prostatos vėžį (mKAPV), o tai pabrėžia gydymo, užkertančio kelią progresavimui iki mKAPV, svarbą.
Gydant prostatos vėžį yra labai svarbu atitolinti ligos progresavimą iš mHJPV į mKAPV, nes mKAPV yra susijusi su HRQL pablogėjimu ir prastesnėmis prognozėmis.  Reikšmingai atitolinti ligos progresavimą padeda androgenų receptorių inhibitoriai skiriami kartu su ADT arba kartu su ADT ir chemoterapija docetakseliu.
Lietuvoje prostatos (priešinės liaukos) vėžio gydymą reglamentuoja 2011 m. lapkričio mėn. 2 d. Lietuvos Respublikos Sveikatos apsaugos ministro įsakymas Nr. V-941 "Dėl priešinės liaukos (prostatos) piktybinio naviko ambulatorinio gydymo kompensuojamaisiais vaistais tvarkos aprašo patvirtinimo“. Nustačius metastazavusį kastracijai jautrų prostatos vėžį skiriama chirurginė kastracija, o pacientui atsisakius chirurginės kastracijos, skiriama kastracija vaistais (GISH analogu, kurio veikimo trukmė ne ilgesnė kaip 6 mėnesiai, ir papildomai gydymo pradžioje ne ilgiau kaip 1 mėnesį kartu skiriamas gydymas antiandrogenu). Didelės rizikos pacientams (t. y. pacientams, kuriems diagnozuotos daugybinės kaulinės ir (ar) visceralinės metastazės), kurie gali būti gydomi chemoterapiniais vaistais, kartu su chirurgine kastracija, o pacientui atsisakius chirurginės kastracijos, su kastracija vaistais (GISH analogu, kurio veikimo trukmė ne ilgesnė kaip 6 mėnesiai, ir papildomai gydymo pradžioje ne ilgiau kaip 1 mėnesį kartu skiriamas gydymas antiandrogenu) skiriamas docetakselis – po 75 mg/m2 į veną kas 3 savaites, ne daugiau kaip 6 kursai.
	Darolutamidas konkurenciniu būdu slopina androgenų jungimąsi, AR branduolių translokaciją ir AR sąlygojamą transkripciją. Pagrindiniam metabolitui, ketodarolutamidui, nustatytas į darolutamidą panašus poveikis in vitro. Gydymas darolutamidu mažina prostatos naviko ląstelių vešėjimą, dėl to pasireiškia stiprus antinavikinis poveikis.
Esant metastazavusiam hormonams jautriam prostatos vėžiui, kartu skiriant androgenų deprivacijos terapiją, Lietuvoje šiuo metu kompensuojami trys androgenų receptorių inhibitorių grupės vaistiniai preparatai: darolutamidas (Nubeqa), apalutamidas (Erleada) ir enzalutamidas (Xtandi). Darolutamidas kompensuojamas tik kartu skiriant chemoterapiją docetakseliu. Pareiškėjas siūlo, jog darotulamidas būtų alternatyva šiuo metu skiriamam apalutamidui mHJPV gydymui suaugusiems vyrams derinyje su ADT.
Tiesioginis palyginimas
Tiesioginio palyginimo duomenų paraiškoje nepateikta.

Netiesioginis palyginimas
Palyginamasis veiksmingumas grindžiamas netiesioginio palyginimo mate-analizės, kurioje naudojami duomenys iš registracinio tyrimo ARANOTE, kuriame darolutamido veiksmingumas ir saugumas buvo lyginamas su placebo suaugusiems vyrams, kuriems nustatytas metastazavusis hormonams jautriu prostatos vėžys (mHJPV), kartu skiriant androgenų deprivacijos terapiją. Šio tyrimo pacientų populiacijos charakteristika vertinamasis baigtys ir nepageidaujamų reiškinių dažniai buvo įvertinti papildomai, nes šie duomenys naudojami netiesioginėje analizėje lyginant apalutamido+ADT ir darolutamido+ADT veiksmingumą. Pažymėtina, kad klinikinio tyrimo ARANOTE dizainas ir statistinis planas nenumatė BI vertinimo analizės, todėl BI duomenys yra neapibrėžti ir laikomi žvalgomaisiais. Neapibrėžtumas dėl BI atspindėjo ir pateiktoje meta-analizėje.
Į galutinę tinklinę metaanalizę buvo įtraukti 13 atsitiktinių imčių kontroliuojamų tyrimų, apimančių 10 608 pacientus. Pagrindinis palyginamasis gydymas buvo apalutamidas, todėl TMA rezultatai buvo vertinami specifiškai lyginant darolutamidą su apalutamidu. Pažymėtina, kad visi įtraukti tyrimai buvo atsitiktinių imčių kontroliuojami tyrimai: keturi buvo III fazės tyrimai, o vienas – II/III fazės tyrimas. Kontrolinėse grupėse pacientai gavo placebą arba geriausią palaikomąjį gydymą kartu su standartine androgenų deprivacijos terapija. Netiesioginėje meta analizėje vertinamos baigtys buvo išgyvenamumas be ligos progresavimo (IBLP), bendrasis išgyvenamumas (BI), 3-5 laipsnio nepageidaujamų reiškinių dažniai, taip sunkių nepageidaujamų reiškinių bei gydymo nutraukimas dėl nepageidaujamų reiškinių. Taikomas statistinis metodas plotas po kaupiamąja rangavimo kreive (angl. Surface Under the Cumulative Ranking, SUCRA) – pripažintas tinkamu. 
Vertinant IBLP rezultatus, pagal SUCRA reitingavimą DAR+ADT derinys šiek tiek nusileidžia savo veiksmingumu APA+ADT deriniui, 57 proc. (0,57), palyginus su 72 proc. (0,72), atitinkamai. Tačiau abu deriniai akivaizdžiai yra pranašesni lyginat su tik ADT (SUCRA 3 proc.) bei  ENZ + ADT (SUCRA 40 proc.). BI rezultatai parodė, kad DAR+ADT derinys nusileidžia visiems androgenų receptorių inhibitoriams, tačiau vis tiek yra pranašesnis nei placebas.
Nepageidaujamų riškinių analizė parodė, kad DAR + ADT derinys galimai yra saugesnis, taip pat šiuo deriniu gydyti pacientai rečiau nutraukė gydymą, palyginus su APA + ADT deriniu: SUCRA 60 proc. palyginus su SUCRA 13 proc. DAR + ADT derinio vartojimas buvo susijęs su mažesne bėrimo, karščio pylimo, nuovargio, kognityvinių sutrikimų, galvos svaigimo ir kritimų papildomos žalos rizika, palyginti su kitais androgenų receptorių inhibitoriais derinyje su ADT. Darolutamidu + ADT gydytų pacientų gyvenimo kokybė statistiškai reikšmingai blogėjo lėčiau lyginant su apalutamidu + ADT ir ADT monoterapija.
Apibendrinant pateiktus klinikinius duomenys, nustatyta, kad DAR + ADT derinys tikėtina nenusileidžia savo veiksmingumu kitiems naujos kartos androgenų receptorių (AR) inhibitoriais derinyje su ADT. Nors BI duomenys ARANOTE klinikiniame tyrime yra neapibrėžti, daroma išvada, kad DAR + ADT derinys veiksmingumu ir saugumu nenusileidžia kitiems naujos kartos androgenų receptorių (AR) inhibitoriam  kartu skiriant androgenų deprivacijos terapiją. Nesiskirianti nauda laikoma pagrįsta.

Išvada apie palyginamąjį veiksmingumą
Siūlomo kompensuoti vaistinio preparato palyginamasis veiksmingumas yra įvertintas kaip iš esmės nesiskiriantis lyginant su įprasta klinikine praktika (atitinka Vaistinių preparatų ir medicinos pagalbos priemonių įrašymo į kompensavimo sąrašus ir jų keitimo tvarkos aprašo, patvirtinto Lietuvos Respublikos sveikatos apsaugos ministro 2002 m. balandžio 5 d. įsakymu Nr. V-159 „Dėl vaistinių preparatų ir medicinos pagalbos priemonių įrašymo į kompensavimo sąrašus ir jų keitimo tvarkos aprašo patvirtinimo“ 29.1.2 papunktį.)

3. EKONOMINIO VERTINIMO APIBENDRINIMAS
Vykdant Vaistinių preparatų ir medicinos pagalbos priemonių įrašymo į kompensavimo sąrašus ir jų keitimo tvarkos aprašo, patvirtinto Lietuvos Respublikos sveikatos apsaugos ministro 2002 m. balandžio 5 d. įsakymu Nr. V-159 „Dėl vaistinių preparatų ir medicinos pagalbos priemonių įrašymo į kompensavimo sąrašus ir jų keitimo tvarkos aprašo patvirtinimo“ (toliau – Aprašas) 173.3 punktą, ekonominis vertinimas neatliekamas klinikinio vertinimo metu nustačius iš esmės nesiskiriantį palyginamąjį veiksmingumą lyginant su įprasta klinikine praktika (atitinka Vaistinių preparatų ir medicinos pagalbos priemonių įrašymo į kompensavimo sąrašus ir jų keitimo tvarkos aprašo, patvirtinto Lietuvos Respublikos sveikatos apsaugos ministro 2002 m. balandžio 5 d. įsakymu Nr. V-159 „Dėl vaistinių preparatų ir medicinos pagalbos priemonių įrašymo į kompensavimo sąrašus ir jų keitimo tvarkos aprašo patvirtinimo“ 29.1.2 papunktį).

4. PACIENTŲ ORGANIZACIJŲ PATEIKTI DUOMENYS 

Pacientų organizacijos pozicija nepateikta.

5. SVEIKATOS PRIEŽIŪROS SPECIALISTŲ ORGANIZACIJŲ PATEIKTI DUOMENYS
Sveikatos priežiūros specialistų organizacijos pozicija nepateikta.

6. IŠVADOS 

	[bookmark: _Hlk185430554]Palyginamasis veiksmingumas

	☐ 29.1.1 yra didesnis, lyginant su įprasta klinikine praktika

☒ 29.1.2 iš esmės nesiskiria, lyginant su įprasta klinikine praktika
	☐ 29.1.3 yra neįrodytas kaip didesnis  ar iš esmės nesiskiriantis, lyginant su įprasta klinikine praktika  

☐ 29.1.4 yra mažesnis, lyginant su įprasta klinikine praktika

☐ 29.1.5 pateikti duomenys apie palyginamąjį veiksmingumą yra netinkami vertinti


	Kaštų naudingumas

	☐ 29.2.1 atitinka referencinę naudingumo vertę taikant arba netaikant PGS


	☐ 29.2.3 neatitinka referencinės naudingumo vertės taikant arba netaikant PGS


☐ 29.2.5 pateikti duomenys apie kaštų naudingumą yra netinkami vertinti


	☒ Vykdant Aprašo 173.3 punktą vaistinio (-ų) preparato (-ų) ekonominis vertinimas neatliekamas, išvados dėl kaštų naudingumo neteikiamos



7. REKOMENDACIJA

[bookmark: part_2e1d9dd50ec54141ab7a1b19970b9847]Vadovaujantis Vaistinių preparatų ir medicinos pagalbos priemonių įrašymo į kompensavimo sąrašus ir jų keitimo tvarkos aprašo, patvirtinto Lietuvos Respublikos sveikatos apsaugos ministro 2002 m. balandžio 5 d. įsakymu Nr. V-159 „Dėl vaistinių preparatų ir medicinos pagalbos priemonių įrašymo į kompensavimo sąrašus ir jų keitimo tvarkos aprašo patvirtinimo“, 301.5. papunkčiu rekomenduojama kompensuoti vaistinį preparatą pagal paraiškoje nurodytą indikaciją (arba jos dalį) su arba be skyrimo sąlygų, jei išvados apie įtaką PSDF biudžetui atitinka aprašo 54.11 papunkčio nuostatas arba šio papunkčio sąlygos išpildomos pateikus naują ar atnaujintą PGS.

7.1 Siūloma (-os) kompensuoti terapinės indikacijos ir skyrimo sąlygos 
Terapinės indikacijos
Nubeqa skirtas suaugusių vyrų, sergančių metastazavusiu hormonams jautriu prostatos vėžiu (mHJPV), gydymui,  kartu skiriant androgenų deprivacijos terapiją.

TLK 10 AM kodas C61

Skyrimo sąlygos
Skiriamas derinyje su androgenų deprivacijos terapija metastazavusio hormonams jautraus prostatos vėžio (m-HJPV) gydymui suaugusiems vyrams.
____________________________

